
KLASA: 240-01/23-01/
URBROJ: 2196-8-02-23-
Bogdanovci, 23.01.2023. godine

Na temelju članka 17. stavka 1. podstavka 1. Zakona o sustavu civilne zaštite (Narodne novine'' broj 82/15, 118/18 i 31/20), članka  29.  Statuta Općine Bogdanovci (''Službeni vjesnik'' Vukovarsko-srijemske županije, broj: 4/21, 21/22),  Općinsko vijeće Općine Bogdanovci na  22. sjednici održanoj dana 26.01.2023.  godine donosi:
ANALIZU STANJA

SUSTAVA CIVILNE ZAŠTITE NA PODRUČJU

OPĆINE BOGDANOVCI U 2022. GODINI
UVOD
Sustav Civilne zaštite je oblik organiziranja  sudionika, operativnih snaga i građana za ostvarivanje zaštite i spašavanja ljudi, životinja, materijalnih, kulturnih dobara i okoliša u velikim nesrećama, katastrofama i otklanjanja posljedica terorizma i ratnih razaranja.

Jedinice lokalne i područne (regionalne) samouprave, u okviru svojih prava i obveza utvrđenih Ustavom i zakonom, uređuju, planiraju, organiziraju, financiraju i provode zaštitu i spašavanje. 

Člankom 17. Zakona o sustavu Civilne zaštite (N.N. br. 82/15, 118/18 i 31/20) definirano je da predstavnička tijela jedinica lokalne i područne (regionalne) samouprave najmanje jednom godišnje, ili pri donošenju proračuna, razmatraju i analiziraju stanje sustava civilne zaštite, donose godišnji plan razvoja sustava civilne zaštite te smjernice za organizaciju i razvoj istog za razdoblje od četiri godine, utvrđuju izvore i način financiranja, te obavljaju i druge poslove civilne zaštite utvrđene zakonom.

1. PLANSKI DOKUMENTI

U 2022. godini usvojeni su novi planski dokumenti  iz područja civilne zaštite. Usvojeni su nova Procjena rizika od velikih nesreća i Plan djelovanja civilne zaštite.
2. OPERATIVNE SNAGE CIVILNE ZAŠTITE
             2.1. Stožer civilne zaštite Općine Bogdanovci
Članovi Stožera civilne zaštite Općine Bogdanovci su :

1. Jaroslav Međeši -zamjenik načelnika Općine Bogdanovci, načelnik Stožera CZ

2. Tihomir Tadijanović, zamjenik načelnika Stožera CZ
3. Zoran Rezo - predstavnik Područnog ureda CZ Vukovar, član

4. Nevenko Čepo, predstavnik nadležne policijske postaje, član
5. Milutin Vučković, DVD Svinjarevci, član
6. Mario Pavlović, član
7. Mirko Hardi, član
8. Željko Pajvančić, član.
Napomena: Prema prethodno donesenoj odluci, predstavnik Gradskog društva Crvenog križa Vukovar je načelnik Općine Bogdanovci Marko Barun.
Stožer civilne zaštite osnovan je za upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i velike nesreće s ciljem sprječavanja, ublažavanja i otklanjanja posljedica katastrofe i velike nesreće.

Stožer civilne zaštite održao je dvije sjednice na kojima je: 

· razmatrano stanje zaštite od požara na području Općine Bogdanovci u 2022.,

· donesen Plan rada Stožera civilne zaštite  za požarnu sezonu 2022.,

· razmatran Financijski plan osiguranih sredstava u Proračunu Općine Bogdanovci za 2021. godinu za provođenje zadaća tijekom požarne sezone 2022.,

· razmatran Plan aktivnog uključenja svih subjekata zaštite od požara na području grada Općine Bogdanovci u 2022.,

· razmatran Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje Općine Bogdanovci u 2022.,

· razmatran Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara za 2022.


Važno je naglasiti sljedeće:


1. Kontinuirano su nadzirane aktivnosti na terenu u provedbi Odluka Stožera civilne zaštite RH i mjera i preporuka HZJZ.
2. Operativno je aktivan 24 sata Stožer civilne zaštite Općine Bogdanovci kao i Načelnik koji održava  24 satnu komunikaciju sa Stožerom CZ VSŽ i Područnim uredom civilne zaštite Vukovar preko zaduženog tetra radio uređaja, do opoziva.
3. Za dio članova stožera, koji do sada nisu prošli osposobljavanje, isto je provedeno 21.2.2022. u Vukovaru.
2.2. Postrojbe vatrogastva Općine Bogdanovci

DVD Svinjarevci osnovano je 1928. godine, DVD Bogdanovci 1927. godine, a DVD Petrovci osnovano je 1932. godine. 

Po Naredbi i Zaključku Općinskog načelnika u  2022. godine organizirana su dežurstva  u vrijeme zriobe i žetve strnih žitarica u sva tri naselja . 

Vozila DVD-a Bogdanovci i Svinjarevci tehnički su ispravna i registrirana ali nisu opremljena radio vezom niti svom potrebnom opremom. 

Općinsko vijeće Općine Bogdanovci svojim Proračunom za 2022. godinu za rad i opremanje Dobrovoljnih vatrogasnih društava na području  Općine Bogdanovci osiguralo je sredstva u iznosu od 200.000,00 kuna i ista se doznačuju DVD-ima sukladno zakonskim propisima. 
Temeljem narečenog može se konstatirati da Dobrovoljna vatrogasna društva Općine Bogdanovci ne zadovoljavaju sve kriterije koji su propisani Zakonom i podzakonskim propisima. Također se može  istaknuti da su vatrogasne postrojbe (JVP grada Vukovara i DVD-i   Bogdanovci, Svinjarevci i Petrovci) efikasno obavile sve zadaće u tekućoj godini, što je rezultiralo uspješnim stanjem protupožarne zaštite na području Općine.

2.3. Postrojba CZ opće namjene i povjerenici CZ Općine Bogdanovci
Ustroj i broj pripadnika organiziranih snaga civilne zaštite Općine određen je temeljem važeće Procjene rizika od velikih nesreća za područje Općine Bogdanovci  i Uredbe o strukturi i sastavu postrojbi civilne zaštite  (NN 27/17.) i Plana CZ općine Bogdanovci..

Navedenim dokumentima, za područje Općine, ustrojena je postrojba CZ opće namjene Bogdanovci (18 obveznika).

Ažuriranje Postrojbe CZ, na način da se zamjene članovi koji više ne žive na području Općine, se provodilo kontinuirano tijekom godine.

Dana 08. ožujka 2022. provedeno je osposobljavanje Postrojbe civilne zaštite Općine Bogdanovci opće namjene, povjerenika i njihovih zamjenika od strane djelatnika MUP-a RH – Ravnateljstva civilne zaštite – PUCZ Osijek - Službe civilne zaštite Vukovar. Navedeno osposobljavanje održano je u Bogdanovcima u Vijećnici Općine Bogdanovci, Bana Josipa Jelačića 1.

Dana, 21. ožujka 2022. godine donesena je Odluka o pripremi i provedbi terenske vježbe dijela operativnih snaga sustava civilne zaštite lokalne razine prema kojoj je održana vježba pod nazivom "Požar u PŠ Petrovci 2022." dana 7. svibnja 2022. godine. U samoj vježbi sudjelovali su u upravljačkoj skupini načelnik Općine Bogdanovci, Voditelj Službe civilne zaštite Vukovar, predstavnik Policijske uprave Vukovar, predstavnici zavoda za hitnu medicinu, DVD Bogdanovci, DVD Svinjarevci, DVD Petrovci, GD CK Vukovar, Postrojba civilne zaštite opće namjene, djelatnici i učenici PŠ Petrovci. Zaključeno je da je vježba uspješno organizirana i provedena sukladno elaboratu i zacrtanim ciljevima. Preporuka je da se organizira što više vježbi vatrogasnih društava zbog što bolje uvježbanosti istih.

3.3.1. Povjerenici civilne zaštite

U proteklom razdoblju nisu se mijenjali povjerenici i njihovi zamjenici.
2.4. Službe koje se civilnom zaštitom bave u svojoj redovitoj djelatnosti


U 2022. godini pravne osobe  koje se zaštitom i spašavanjem bave u okviru redovne djelatnosti imale su sljedeće aktivnosti:

· ambulante opće medicine kontinuirano su skrbile za zdravlje stanovništva,

· komunalno poduzeće redovito je odvozilo kućno smeće te četiri puta u toku godine  obavilo odvoz krupnog smeća,

· dobrovoljna vatrogasna društva nisu imala  intervencija na gašenju požara većih razmjera


Sve utvrđene obveze nositelja zadaća u zaštiti i spašavanju su na snazi sukladno Procjeni rizika od velikih nesreća za područje Općine Bogdanovci i Plana CZ  za područje nadležnosti Općine Bogdanovci.
2.5. Pravne osobe od interesa za civilnu zaštitu

U Općini Bogdanovci ne postoje pravne osobe od interesa za civilnu zaštitu.
2.6. Ostale udruge

Donijete su odluke i isplaćena redovita sredstva po proračunu za sufinanciranje djelatnosti udruga (LU „Sokol“ Bogdanovci i LU „Jelen“ Petrovci) u dijelu koji je namijenjen za njihove redovne djelatnosti i iz tih sredstava udruge će, do konca 2022. godine, ukoliko se ukaže potreba, dio sredstava namijeniti  za civilnu zaštitu na području Općine Bogdanovci.
3. SURADNJA NA PODRUČJU CIVILNE ZAŠTITE

Općina Bogdanovci kontinuirano je surađivala ( razmjenjivala iskustva, podatke, znanja i vještine) sa odgovarajućim institucijama i dogovarala zajedničko djelovanje i pružanje međusobne pomoći u skladu sa pozitivnim propisima. Izuzetna suradnja ostvarena je sa Službom civilne zaštite Vukovar i Ministarstva unutarnjih poslova. 
ZAKLJUČAK

Temeljem ove analize stanja sustava civilne zaštite na području Općine Bogdanovci daje se zaključak:

1. Općina Bogdanovci je u 2022. godini efikasno obavila sve zadaće što je rezultiralo uspješnim stanjem civilne zaštite na području Općine.

2. Općina Bogdanovci planiranim sredstvima iz proračuna izvršava sve obveze prema svim tijelima i subjektima iz sustava za civilnu zaštitu.

Godišnjim planom razvoja sustava CZ na području Općine Bogdanovci za 2023. godinu utvrditi će se potrebne aktivnosti, pravci djelovanja i financijska sredstva sa ciljem što kvalitetnijeg razvoja istog. 

Danom stupanja na snagu ove Analize stanja sustava civilne zaštite na području Općine Bogdanovci u 2022. godini, KLASA: , URBROJ:  prestaje važiti Analize stanja sustava civilne zaštite na području Općine Bogdanovci u 2022. godini, KLASA: 240-01/22-01/19, URBROJ: 2196-8-02-22-1, („Službeni vjesnik“ Vukovarsko-srijemske županije broj 30/22).
Ova Analiza stanja sustava civilne zaštite na području Općine Bogdanovci u 2022. godini stupa na snagu prvog dana od dana objave u „Službenom vjesniku“ Vukovarsko-srijemske županije.
                                                                       Predsjednica Općinskog vijeća

                                                                         Anamarija Savić Bajac, bacc.admin.publ.                                                                         

